钦定古今图书集成/理学汇编/学行典/第119卷 > 管子 > 《心术下》
## 钦定古今图书集成/理学汇编/学行典/第119卷 > 管子 > 《心术下》

形不正者德不来，中不精者心不治。正形饰德，万物
毕得。翼然自来，神莫知其极，昭知天下，通于四极。是
故曰：毋以物乱官，毋以官乱心，此之谓内德。是故意
气定然后反正。气者，身之充也。行者正之义也。充不
美则心不得，行不正则民不服。是故圣人若天然，无
私覆也，若地然，无私载也。私者，乱天下者也。凡物载
名而来，圣人因而财之而天下治，实不伤不乱于天
下而天下治。专于意，一于心，耳目端，知远之证。能专
乎？能一乎？能毋卜筮而知凶吉乎？能止乎？能已乎？能
毋问于人而自得之于己乎？故曰：“思之。思之不得，鬼
神教之”，非鬼神之力也，其精气之极也。一气能变曰
精，一事能变曰智。慕选者，所以等事也；极变者，所以
应物也。慕选而不乱，极变而不烦。执一之君子，执一
而不失。能君万物。“日月之与同光，天地之与同理。”圣
人裁物不为物，使心安是国安也，心治是国治也。治
也者心也，安也者心也。治心在于中，治言出于口，治
事加于民。故功作而民从，则百姓治矣。所以操者非
刑也；所以危者，非怒也。民人操，百姓治道，其本至也至不至无非所人而乱，凡在有司执制者之利，非道
也。圣人之道，若存若亡，援而用之，没世不亡，与时变
而不化，应物而不移，日用之而不化。人能正静者，筋
肕而《骨彊》能戴大圆者体乎大方，镜大清者，视乎大
明，正静不失，日新其德，昭知天下，通于四极。金心在
中不“可匿外，见于形容，可知于颜色。善气迎人，亲如
弟兄；恶气迎人，害于戈兵。不言之言，闻于雷鼓。金心
之形，明于日月，察于父母。”昔者明王之爱天下，故天
下可附；暴王之恶天下，故天下可离。故货之不足以
为爱，刑之不足以为恶。货者，爱之末也；刑者，恶之末
也。凡民之生也，必以正平，所以失之者，必“以喜乐哀
怒。节怒莫若乐，节乐莫若礼，守礼莫若敬。外敬而内
静者，必反其性，岂无利事哉？我无利心，岂无安处哉？
我无安心。心之中又有心意以先言，意然后形，形然
后思，思然后知。”凡心之形，过知失生，是故内聚以为
源。泉之不竭，表里遂通。泉之不涸，四支坚固，能令用
之被服四固。是故圣人一言解之，“上察于天，下察于
地。”